Diari Oficial de la Generalitat Valenciana


Sumari del DOGV 3699, del 01-03-2000 (2000/1507)

ORDRE de 16 de febrer de 2000, de la Conselleria de Cultura, Educació i Ciència, per la qual es modifica l'Ordre de 18 d'abril de 1996, per la qual es constituïx la Mesa de les Organitzacions de Pares/Mares d'Alumnes i Administració Educativa.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/02/16/(3)/dof/vci/html**

### Dades del document

Número de DOGV
:   3699

Data del DOGV
:   01-03-2000

Secció del DOGV
:   I. DISPOSICIONS GENERALS

Número del document
:   2000/1507


Data del document
:   16-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * alumne
    * alumnat
    * organització administrativa
    * parentiu
    * legislació

ORDRE de 16 de febrer de 2000, de la Conselleria de Cultura, Educació i Ciència, per la qual es modifica l'Ordre de 18 d'abril de 1996, per la qual es constituïx la Mesa de les Organitzacions de Pares/Mares d'Alumnes i Administració Educativa. [2000/X1507]
  
Per Ordre de la Conselleria de Cultura, Educació i Ciència, de 18 d'abril de 1996, es constituïx la Mesa de les Organitzacions de Pares/Mares d'Alumnes i Administració Educativa. La dita ordre establix que formaran part de la Mesa de Pares, entre altres, el secretari general de la Conselleria de Cultura, Educació i Ciència i el cap del Servei de Relacions Institucionals i Participació Social de la Secretaria General.
  
El Decret 86/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura, Educació i Ciència, introduïx canvis en la distribució de funcions entre els centres directius del departament i atribuïx a la Subsecretaria la direcció, l'impuls i la coordinació de les relacions institucionals, així com el foment de la participació dels diferents sectors de la comunitat escolar en la vida dels centres docents i en els òrgans de representació de l'àmbit educatiu.
  
A fi d'adequar la composició de la Mesa de Pares al citat Reglament i fent ús de les facultats conferides en la disposició final primera del Decret 126/1986, de 20 d'octubre, del Govern Valencià, i en l'article 35 de la Llei de Govern Valencià,
  
ORDENE
  
Únic
  
Es modifica l'apartat quart, lletres a i c, i la disposició final primera de l'Ordre d'esta Conselleria de 18 d'abril de 1986, que queden redactats de la forma següent:
  
"Quart
  
a) El subsecretari o subsecretària de Cultura, Educació i Ciència o persona que delegue, que la presidirà.
  
c) El cap o la cap del Servei de Relacions Institucionals i Participació Social, o persona que delegue, que actuarà com a secretari o secretària.
  
DISPOSICIÓ FINAL
  
Es faculta la Subsecretaria de Cultura, Educació i Ciència per a dictar les resolucions i instruccions necessàries per al desenrotllament i l'execució del que es disposa en esta ordre".
  
DISPOSICIÓ FINAL
  
Esta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 16 de febrer de 2000
  
El conseller de Cultura, Educació i Ciència,


Còpia Permalink ELI